Čatyrtau
Čatyrtau (rus. Чатыр-Тау, tot. Чатыртау) – atlikuonis Rusijoje, pietryčių Tatarstane; viena aukščiausių respublikos vietų (321,7 m). Tai nedidelį kalnagūbrį (ilgis 12 km, plotis iki 4 km) menąs erozinis darinys, esantis 7 km nuo Aznakajevo, Bugulmos–Belebėjaus aukštumoje. Valstybinės reikšmės gamtos draustinis (nuo 2005 m.). Čatyrtau šlaituose gyvena stepiniai švilpikai, paprastieji kurminiai lemingai, Eversmano žiurkėnai, pilkieji žiurkėniukai, stepiniai lemingai. Daugeliui šių rūšių – tai šiaurinė arealo riba. XVIII a. Čatyrtau šlaituose buvo kasama vario rūda, išlikusios 57 kasimų angos. Čatyrtau žiemą Kalnas iš lėktuvo Reginys papėdėn Rudeninis kraštovaizdis